VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO

Į S A K Y M A S

DĖL UŽSIENIO JURIDINIO ASMENS ĮREGISTRAVIMO Į MOKESČIŲ MOKĖTOJŲ REGISTRĄ/IŠREGISTRAVIMO IŠ MOKESČIŲ MOKĖTOJŲ REGISTRO

2005 m. birželio 14 d. Nr. VA-52

Vilnius

Vadovaudamasi Mokesčių mokėtojų registro nuostatais, patvirtintais Lietuvos Respublikos Vyriausybės 2000 m. rugsėjo 6 d. nutarimu Nr. 1059 (Žin., 2000, Nr. 77-2333; 2004, Nr. 146-5304), Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 (Žin., 1997, Nr. 87-2212; 2004, Nr. 82-2966), 18.11 punktu ir siekdama užtikrinti tinkamą mokesčių mokėtojų įregistravimą Mokesčių mokėtojų registre:

1. Tvirtinu pridedamas:

1.1. Užsienio juridinio asmens prašymo įregistruoti į Mokesčių mokėtojų registrą/išregistruoti iš Mokesčių mokėtojų registro FR0227 formą ir jos priedų Papildomų registravimo duomenų FR0227A formą bei Nekilnojamojo turto FR0227T formą (toliau – FR0227 forma);

1.2. Užsienio juridinio asmens prašymo įregistruoti į Mokesčių mokėtojų registrą/išregistruoti iš Mokesčių mokėtojų registro FR0227 formos pildymo ir teikimo taisykles (toliau – taisyklės);

1.3. Įregistravimo į Mokesčių mokėtojų registrą pranešimo FR0700 formą (toliau – FR0700 forma).

2. Įsakau:

2.1. Apskričių valstybinių mokesčių inspekcijų viršininkams kontroliuoti, kad užsienio juridiniai asmenys, registruodamiesi į Mokesčių mokėtojų registrą, naudotų FR0227 formą ir vadovautųsi šiuo įsakymu patvirtintomis taisyklėmis;

2.2. Valstybinės mokesčių inspekcijos prie Lietuvos Respublikos finansų ministerijos (toliau – VMI prie FM) Informacinių technologijų departamento Duomenų valdymo skyriui į Dokumentų formų registrą įtraukti FR0227 formą ir ją paskelbti VMI prie FM interneto svetainėje;

2.3. VMI prie FM Informacinių technologijų departamento Informacinių sistemų projektų skyriui užtikrinti, kad iki 2005 m. rugsėjo 1 d. būtų parengta programinė įranga FR0227 formoje pateiktiems duomenims apdoroti;

2.4. VMI prie FM Informacinių technologijų departamento Programavimo skyriui per mėnesį nuo šio įsakymo įsigaliojimo dienos pritaikyti FR0227 formą pildyti kompiuteriniu būdu;

2.5. VMI prie FM Paslaugų mokesčių mokėtojams departamentui:

2.5.1. iki 2005 m. rugsėjo 1 d. organizuoti FR0227 formos pagaminimą spaustuviniu būdu ir šiomis formomis aprūpinti visas apskričių valstybines mokesčių inspekcijas,

2.5.2. pasikeitus teisės aktams ar su šiuo įsakymu patvirtintų taisyklių įgyvendinimu susijusioms aplinkybėms, prireikus pakeisti ar papildyti taisykles, FR0227 formą ir/ar jos priedus, FR0700 formą;

2.6. atitinkamas veiklos sritis kuruojantiems VMI prie FM viršininko pavaduotojams ir pagal kompetenciją AVMI viršininkams kontroliuoti šio įsakymo vykdymą.

3. Pripažįstu netekusiomis galios Prašymo įregistruoti Mokesčio mokėtojų registre FR0038 formą ir jos pildymo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2000 m. gruodžio 29 d. įsakymu Nr. 255 „Dėl Prašymų įregistruoti Mokesčio mokėtojų registre formų ir jų pildymo taisyklių patvirtinimo“ (Žin., 2001, Nr. 3-64; 2002, Nr. 95-4164).

4. Nustatau, kad šis įsakymas įsigalioja nuo 2005 m. rugsėjo 1 dienos.

VIRŠININKĖ	VIOLETA LATVIENĖ

PATVIRTINTA

Valstybinės mokesčių inspekcijos prie

Lietuvos Respublikos finansų

ministerijos viršininko

2005 m. birželio 14 d. įsakymu Nr. VA-52

UŽSIENIO JURIDINIO ASMENS PRAŠYMO ĮREGISTRUOTI Į MOKESČIŲ MOKĖTOJŲ REGISTRĄ/IŠREGISTRUOTI IŠ MOKESČIŲ MOKĖTOJŲ REGISTRO FR0227 FORMOS PILDYMO IR TEIKIMO TAISYKLĖS

I. BENDROSIOS NUOSTATOS

1. Šios Užsienio juridinio asmens prašymo įregistruoti į Mokesčių mokėtojų registrą/išregistruoti iš Mokesčių mokėtojų registro FR0227 formos pildymo ir teikimo taisyklės (toliau – taisyklės) nustato užsienio juridinio asmens prašymo įregistruoti į Mokesčių mokėtojų registrą/išregistruoti iš Mokesčių mokėtojų registro (toliau – Registras) FR0227 formos (toliau – prašymo forma), jos priedų FR0227A formos „Papildomi registravimo duomenys“ (toliau – FR0227A forma) ir FR0227T formos „Nekilnojamasis turtas“ (toliau – FR0227T forma) užpildymo ir pateikimo apskričių valstybinėms mokesčių inspekcijoms (toliau – AVMI) tvarką.

Taisyklės taip pat nustato Įregistravimo į Mokesčių mokėtojų registrą pranešimo FR0700 formos (toliau – FR0700 forma) pildymo ir pateikimo mokesčių mokėtojams reikalavimus.

2. Taisyklės parengtos vadovaujantis Lietuvos Respublikos mokesčių administravimo įstatymu (Žin., 2004, Nr. 63-2243), Mokesčių mokėtojų registro nuostatų, patvirtintų Lietuvos Respublikos Vyriausybės 2000 m. rugsėjo 6 d. nutarimu Nr. 1059 (Žin., 2000, Nr. 77-2333; 2004, Nr. 146-5304; toliau – Nuostatai), ir kitais teisės aktais.

3. Šiose taisyklėse vartojamos sąvokos:

3.1. Europos Sąjungos apmokestinamasis asmuo – tai bet kokio pobūdžio ekonominę veiklą vykdantis užsienio apmokestinamasis asmuo, taip, kaip ši sąvoka apibrėžta Lietuvos Respublikos pridėtinės vertės mokesčio įstatyme (Žin., 2002, Nr. 35-1271), kurio buveinė yra Europos Sąjungos valstybės teritorijoje;

3.2. Padalinys – tai fiksuota vieta, per kurią vienos valstybės apmokestinamasis asmuo verčiasi ekonomine veikla kitoje valstybėje. Fiksuota vieta apibūdinama kaip turinti buveinės adresą. Į padalinio sąvoką taip pat įeina filialo sąvoka – taip kaip ši sąvoka apibrėžta Lietuvos Respublikos civilinio kodekso 2.53 straipsnyje (Žin., 2000, Nr. 74-2262);

3.3. Užsienio juridinio asmens priklausomas atstovas (agentas) – tai Užsienio juridinio asmens priklausomas atstovas (agentas), atitinkantis reikalavimus, nustatytus Užsienio vieneto atstovo (agento) statuso priklausomumo ar nepriklausomumo kriterijuose, patvirtintuose Lietuvos Respublikos finansų ministro 2002 m. vasario 27 d. įsakymu Nr. 54 „Dėl Užsienio vieneto veiklos nuolatinumo apibrėžimo ir Užsienio vieneto atstovo (agento) statuso priklausomumo ar nepriklausomumo kriterijų patvirtinimo“ (Žin., 2002, Nr. 24-892);

3.4. Užsienio apmokestinamasis asmuo – tai bet kokio pobūdžio ekonominę veiklą vykdantis užsienio apmokestinamasis asmuo, kurio buveinė yra už Europos Bendrijų teritorijos ribų;

3.5. Užsienio apmokestinamojo asmens fiskalinis agentas – tai Lietuvos Respublikos apmokestinamasis asmuo, atitinkantis reikalavimus, nustatytus Lietuvos Respublikos finansų ministro 2002 m. liepos 4 d. įsakymu Nr. 221 „Dėl Užsienio apmokestinamojo asmens fiskalinio agento skyrimo tvarkos ir reikalavimų asmeniui, galinčiam būti užsienio apmokestinamojo asmens fiskaliniu agentu patvirtinimo“ (Žin., 2002, Nr. 70-2925; 2004, Nr. 59-2092);

3.6. Valstybinio socialinio draudimo įmokų mokėtojai – tai Europos Sąjungos valstybės narės (toliau – ES valstybė) juridinis asmuo ar organizacija, kurios buveinė yra įregistruota ES valstybėje ir kurių darbuotojai yra įdarbinti Lietuvos Respublikoje pagal darbo santykių arba jų esmę atitinkančių santykių sutartį ir už kuriuos turi būti mokamos valstybinio socialinio draudimo įmokos pagal Lietuvos Respublikos teisės aktus, remiantis Europos Tarybos reglamentų 1408/71/EEB bei 574/ 72/EEB nuostatomis.

Kitos šiose taisyklėse vartojamos sąvokos atitinka Lietuvos Respublikos mokesčių administravimo įstatymo, Lietuvos Respublikos pridėtinės vertės mokesčio įstatymo, Lietuvos Respublikos pelno mokesčio įstatymo (Žin., 2001, Nr. 110-3992) ir kitų teisės aktų apibrėžtas sąvokas.

4. Registre turi registruotis užsienio juridiniai asmenys, kai jie numato vykdyti ar vykdo veiklą ir/arba turi mokestinių prievolių Lietuvos Respublikoje. Tinkamai užpildytą prašymo formą turi pateikti:

4.1. Europos Sąjungos apmokestinamieji asmenys (ar jų įgalioti asmenys), – pasirinktinai vienai iš AVMI, kurioje jie pageidauja būti įregistruoti PVM mokėtojais;

4.2. užsienio apmokestinamieji asmenys (ar jų įgalioti asmenys), – tai AVMI, kurios aptarnaujamoje teritorijoje yra jų turimo padalinio buveinės adresas, o jeigu tokių padalinių turi keletą, pagal per vieno iš turimų padalinių buveinės adresą. Jei tokio padalinio neturi – per paskirtą Lietuvos Respublikoje esantį užsienio apmokestinamojo asmens fiskalinį agentą. Kai paskirtas fiskalinis agentas yra fizinis asmuo, – pagal jo gyvenamosios vietos Lietuvoje adresą. Kai paskirtas fiskalinis agentas yra juridinis asmuo, – pagal juridinio asmens buveinės adresą;

4.3. užsienio juridiniai asmenys (ar jų įgalioti asmenys), vykdantys veiklą per nuolatines buveines Lietuvos Respublikos teritorijoje, – tai AVMI, kurios aptarnaujamoje teritorijoje yra jų priklausomo atstovo (agento) buveinės ar gyvenamosios vietos adresas, o jeigu toks nėra paskirtas, tai pagal filialo ar kitos nuolatinės buveinės adresą;

4.4. užsienio juridiniai asmenys, turintys Lietuvos Respublikoje nuosavybės teise jiems priklausantį nekilnojamąjį turtą (ar jų įgalioti asmenys), – tai AVMI, kurios aptarnaujamoje teritorijoje yra jų nuosavybės teise priklausantis nekilnojamasis turtas. Jeigu užsienio juridinis asmuo turi nekilnojamojo turto kelių savivaldybių teritorijose, jis gali registruotis pasirinktinai pagal vieno iš nekilnojamojo turto objektų adresą;

4.5. užsienio juridiniai asmenys valstybinio socialinio draudimo įmokų mokėtojai, kurie registruojasi valstybinio socialinio draudimo įmokų (toliau – VSD) mokėtojais, – tai AVMI, kurios aptarnaujamoje teritorijoje yra jo samdomo darbuotojo, už kurį mokamos VSD įmokos, gyvenamosios vietos adresas. Jeigu samdomi darbuotojai yra keli ir jų gyvenamosios vietos adresai yra skirtingi, tinkamai užpildyta prašymo forma turi būti pateikiama pasirinktinai vienai iš AVMI, pagal vieno iš samdomų darbuotojų gyvenamosios vietos adresą.

5. Užsienio juridiniai asmenys, vykdantys veiklą per nuolatines buveines Lietuvos Respublikos teritorijoje, ir užsienio apmokestinamieji asmenys, įsikūrę už Europos Bendrijų teritorijos ribų, kartu su prašymo forma turi užpildyti ir AVMI pateikti FR0227A formą.

6. Užsienio juridiniai asmenys, turintys Lietuvos Respublikoje nuosavybės teise jiems priklausantį nekilnojamąjį turtą, kartu su prašymo forma turi papildomai pateikti FR0227T formą.

7. Užsienio juridinis asmuo tinkamai užpildytą prašymo formą ir FR0227A bei FR0227T formas AVMI turi pateikti ne vėliau kaip per 5 darbo dienas nuo veiklos vykdymo Lietuvoje pradžios arba ne vėliau kaip per 5 darbo dienas nuo daiktinių teisių į nekilnojamąjį turtą įregistravimo Lietuvos Respublikos nekilnojamojo turto registre (toliau – Nekilnojamojo turto registras) dienos.

8. Kai prašymo forma ir/ar FR0227A, FR0227T formos teikiamos duomenų pakeitimams registruoti, jos turi būti pateiktos ne vėliau kaip per 5 darbo dienas nuo duomenų pakeitimo ar papildymo dienos.

9. Į Registrą įregistruotam užsienio juridiniam asmeniui AVMI per 5 darbo dienas nuo prašymo formos ir/ar FR0227A, FR0227T formų pateikimo dienos turi pateikti ar nusiųsti jo nurodytu buveinės adresu arba, jei prašymo forma buvo pateikta elektroniniu paštu, jo nurodytu elektroninio pašto adresu, Įregistravimo į Mokesčių mokėtojų registrą pranešimo FR0700 formą.

10. FR0700 formos pranešimą turi pasirašyti (išskyrus pateiktą elektroniniu paštu) jį išdavusios AVMI darbuotojas, atsakingas už užsienio juridinio asmens įregistravimą į Registrą, nurodyti savo pareigas, vardą ir pavardę.

11. Nuostatos, išdėstytos šių taisyklių III skyriuje yra bendros visiems užsienio juridiniams asmenims, pateikiantiems tinkamai užpildytą prašymo formą.

12. Nuostatos, išdėstytos šių taisyklių IV skyriuje taikomos užsienio juridiniams asmenims, vykdantiems veiklą per nuolatines buveines ir užsienio apmokestinamiesiems asmenims, įsikūrusiems už Europos Bendrijų teritorijos ribų. Europos Sąjungos apmokestinamiesiems asmenims šios nuostatos gali būti taikomos, jeigu jie į Registrą registruojasi per turimą Lietuvoje padalinį.

13. Nuostatos, išdėstytos šių taisyklių V skyriuje, taikomos užsienio juridiniams asmenims, turintiems Lietuvos Respublikoje nuosavybes teise jiems priklausantį nekilnojamąjį turtą.

II. PRAŠYMO FORMOS IR FR0227A FORMOS BEI FR0227T FORMOS PILDYMO BENDRIEJI REIKALAVIMAI

14. Prašymo forma ir FR0227A bei FR0227T formos turi būti pildomos laikantis tokių reikalavimų:

14.1. pildyti tik juodu arba tamsiai mėlynu rašikliu;

14.2. raidės ir skaičiai turi būti įrašomi tiksliai į jiems skirtus langelius, aiškiai, be braukymų;

14.3. tekstas turi būti rašomas tik didžiosiomis spausdintinėmis raidėmis;

14.4. nepildomi laukeliai turi būti paliekami tušti (nerašyti jokių simbolių, brūkšnelių, kryželių, nulių ar pan.);

14.5. jeigu informacija netelpa viename FR0227A formos ar FR0227T formos lape, tai laukelyje „Lapo numeris“ turi būti įrašomas pridedamo pildomo priedo lapo numeris. Visų pridedamų lapų numeracija turi būti ištisinė (1; 2; 3 ir t. t.);

14.6. jeigu prašymas pildomas kompiuteriu, duomenys turi būti įrašyti į apibrėžtus laukus nepažeidžiant jų linijų;

14.7. adresas užsienio valstybėje turi būti įrašomas taip: valstybės pavadinimas, miestas, gatvė, namo, buto numeris, pašto kodas. Tarp valstybės, miesto, gatvės pavadinimų, namo numerio, buto numerio ir pašto kodo turi būti paliekama po vieną tuščią langelį;

14.8. visuose adresų laukeliuose adresus Lietuvoje rašyti vadovaujantis Adresų formavimo taisyklių, patvirtintų Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo“ (Žin., 2002, Nr. 127-5753), nustatyta tvarka. Adresas susideda iš tokių struktūrinių elementų: savivaldybės pavadinimo, miesto pavadinimo, seniūnijos pavadinimo, miestelio arba kaimo pavadinimo, gatvės, namo, korpuso, buto ar kitos gyvenamosios patalpos numerio:

14.8.1. jeigu adresas yra savivaldybės centre, adreso sudedamosios dalys yra: miesto pavadinimas, gatvė, namo, korpuso, buto ar kitos gyvenamosios patalpos numeris. Adresų rašymo pavyzdžiai:

Kaunas, Savanorių pr. 10 K5-12,

Utena, J. Basanavičiaus g. 10-5,

Elektrėnai, Laisvės g. 10,

Vilnius, Vilniaus g. 12A-6,

Klaipėda, J. Basanavičiaus g. 17-24B,

14.8.2. jeigu adresas yra ne savivaldybės centre, adreso sudedamosios dalys yra: (savivaldybės, seniūnijos pavadinimas (rašoma, jei tai nėra seniūnijos centras), miestas (miestelis), gatvė, namo numeris (jeigu yra), korpuso numeris (jeigu yra), buto numeris (jeigu yra) arba savivaldybė, seniūnija, kaimas, gatvė (jeigu yra), namo numeris (jeigu yra), buto numeris (jeigu yra). Adresų rašymo pavyzdžiai:

Elektrėnų sav., Semeliškės, Ąžuolų g. 15,

Elektrėnų sav., Semeliškių sen., Senųjų Būdų k., Trakų pl. 10,

Elektrėnų sav., Semeliškės, Ąžuolų g. 255 skl.;

Trakų sav., Lentvaris, Ąžuolų g. 10-5,

Utenos sav., Daugailių sen., Garnių k. 15;

14.8.3. tarp miesto ir gatvės pavadinimų, gatvės pavadinimo ir namo numerio turi būti paliekama po vieną tuščią langelį. Namo ir buto numeriai turi būti atskiriami brūkšneliu,

14.8.4. kai visas adresas į laukelį netelpa, tai adresų laukeliuose privaloma užpildyti tokius adreso komponentus: savivaldybę, gatvę/gatvę (pildoma kampinio namo atveju), miestą (kaimą), namo numerį/namo numerį (pildoma kampinio namo atveju), korpuso numerį (jei toks yra), patalpos numerį (jei toks yra).

15. Užpildytą prašymo formą ir/ar FR0227A formą bei FR0227T formą (išskyrus pateiktą elektroniniu paštu) turi pasirašyti jas pateikusio užsienio juridinio asmens vadovas arba jo įgaliotasis asmuo Lietuvoje arba kitas įgaliotas atstovas, veikiantis pagal įstatymų nustatyta tvarka patvirtintą įgaliojimą, ir jis turi nurodyti savo pareigas, vardą bei pavardę. Užpildytoje prašymo formoje ir/ar FR0227A formoje bei FR0227T formoje, pateiktoje elektroniniu paštu, turi būti nurodyti vadovo ar įgalioto asmens pareigos, vardas, pavardė.

III. PRAŠYMO FORMOS UŽPILDYMAS

16. 1 laukelyje „Mokesčių mokėtojo identifikacinis numeris“ turi būti įrašomas jau įregistruotam į Registrą užsienio juridiniam asmeniui priskirtas mokesčių mokėtojo identifikacinis numeris (10 ženklų). Laukelis pildomas, kai prašymo forma teikiama užsienio juridinio asmens duomenų pakeitimams registruoti ar kai užsienio juridinis asmuo registruojasi į Registrą pakartotinai. Pirmą kartą užpildytą prašymo formą teikiantys užsienio juridiniai asmenys šio laukelio nepildo.

17. 2 laukelyje „Pilnas pavadinimas“ turi būti įrašomas visas (oficialus) užsienio juridinio asmens pavadinimas lotyniškais rašmenimis, nurodytas registravimo užsienio valstybėje pažymėjime ar registro išraše.

18. 3 laukelyje „Identifikacinis numeris (kodas) užsienio valstybėje“ turi būti įrašomas užsienio juridinio asmens identifikacinis numeris (kodas), jam suteiktas užsienio valstybės mokesčių mokėtojų registre (ar kitas identifikacinis numeris, suteiktas užsienio juridiniam asmeniui pagal atitinkamos užsienio valstybės teisės aktus).

19. 4 laukelyje „Buveinės adresas užsienio valstybėje“ turi būti įrašomas užsienio juridinio asmens buveinės adresas užsienio valstybėje lotyniškais rašmenimis, nurodytas jo registravimo užsienio valstybėje pažymėjime ar registro išraše. Adresas turi būti įrašomas vadovaujantis šių taisyklių 14.7 punktu.

20. Į 5, 6 laukelius atitinkamai turi būti įrašomi užsienio juridinio asmens buveinės adreso užsienio valstybėje telekomunikacijų rekvizitai (elektroninio pašto adresas, telefono numeris). Telekomunikacijų rekvizitai Lietuvoje ir užsienio valstybėje įrašomi taip:

20.1. kai nurodomas mobiliojo telefono numeris, turi būti įrašomas šalies kodas ir telefono numeris;

20.2. įrašant stacionaraus telefono numerį, turi būti įrašomas šalies kodas, miesto kodas ir telefono numeris.

21. 7 laukelyje „Juridinis asmuo“ užsienio juridinis asmuo turi pažymėti, ar jis yra ribotos ar neribotos civilinės atsakomybės. Atitinkamas laukelis turi būti pažymimas „X“ ženklu.

22. 8 laukelyje turi būti įrašoma prašymo formos pildymo data (metai, mėnuo, diena) ir prašymo formos registracijos numeris pagal užsienio juridinio asmens nusistatytą dokumentų registravimo tvarką.

23. 9 laukelyje turi būti pažymėta, ar užsienio juridinis asmuo registruojasi pirmą kartą ar pakartotinai, ar registruoja duomenų pakeitimus. Atitinkamas langelis turi būti pažymimas „X“ ženklu.

24. 9 laukelio langelis „Pakartotinai“ turi būti pažymimas, kai užsienio juridinis asmuo, išsiregistravęs iš Registro, teikia prašymo formą įregistruoti pakartotinai.

25. 10 laukelyje „X“ ženklu turi būti pažymima, kas atstovauja užsienio juridinį asmenį registravimo į Registrą klausimais (vadovas ar įgaliotas asmuo). Kai Europos Sąjungos apmokestinamasis asmuo pateikia įgalioto asmens duomenis prašymo formoje, jie neturi būti pakartotinai įrašomi į FR0227A formą.

26. 11 laukelyje „X“ ženklu turi būti pažymima, ar įgaliotas asmuo, atstovaujantis užsienio juridiniam asmeniui, yra fizinis ar juridinis asmuo.

27. Jeigu užsienio juridiniam asmeniui atstovauja vadovas, tai prašymo formos 12, 13, 15, 16 laukeliuose turi būti įrašomi to vadovo rekvizitai lotyniškais rašmenimis:

27.1. 12 laukelyje turi būti įrašomas vadovo vardas, o 13 laukelyje turi būti įrašoma vadovo pavardė;

27.2. 15 laukelyje turi būti įrašomas vadovo identifikacinis numeris (asmens kodas), nurodytas jo asmens tapatybę patvirtinančiame dokumente;

27.3. 16 laukelyje turi būti įrašomas vadovo nuolatinės gyvenamosios vietos adresas užsienio valstybėje ar Lietuvoje (jeigu toks yra). Adresas užsienio valstybėje įrašomas vadovaujantis šių taisyklių 14.7 punktu, o Lietuvoje – 14.8 punktu;

27.4. 17 laukelis pildomas tik tuo atveju, jeigu nurodomas vadovo gyvenamosios vietos Lietuvoje. Kitais atvejais šis laukelis nepildomas;

27.5. 18–19 laukeliuose turi būti įrašomi vadovo telekomunikacijų rekvizitai užsienio valstybėje ar Lietuvoje (jeigu tokie yra). Telekomunikacijų rekvizitai įrašomi vadovaujantis šių taisyklių 20 punktu.

28. Jeigu užsienio juridiniam asmeniui atstovauja įgaliotas (fizinis ar juridinis) asmuo, tai prašymo formos 12–16 laukeliuose turi būti įrašomi to įgalioto asmens rekvizitai:

28.1. 12 laukelyje turi būti įrašomas įgalioto fizinio asmens vardas, o 13 laukelyje turi būti įrašoma įgalioto fizinio asmens pavardė. Jei įgaliotas asmuo yra juridinis asmuo, tai 12, 13 laukeliai nepildomi;

28.2. 14 laukelyje „Pavadinimas“ turi būti įrašomas įgalioto asmens pavadinimas, jei jis yra juridinis asmuo;

28.3. 15 laukelyje turi būti įrašomas įgalioto asmens identifikacinis numeris (kodas). Jei įgaliotas asmuo yra fizinis asmuo (nuolatinis Lietuvos gyventojas), turi būti įrašomas jo asmens kodas, jei įgaliotas asmuo yra Lietuvos juridinis asmuo, įrašomas tokio juridinio asmens mokesčių mokėtojo identifikacinis numeris (kodas). Jei įgaliotas asmuo yra užsienio fizinis ar juridinis asmuo, įrašomas to įgalioto asmens identifikacinis numeris (kodas) užsienio valstybėje suteiktas jam pagal atitinkamos užsienio valstybės teisės aktus;

28.4. 16 laukelyje turi būti įrašomas įgalioto asmens buveinės adresas (kai įgaliotas asmuo yra Lietuvos ar užsienio juridinis asmuo) ar gyvenamosios vietos adresas Lietuvoje (kai įgaliotas asmuo yra nuolatinis Lietuvos gyventojas), ar užsienio valstybėje (kai įgaliotas asmuo yra užsienio fizinis asmuo). Adresas užsienio valstybėje turi būti įrašomas vadovaujantis šių taisyklių 14.7 punktu. Adresas Lietuvoje turi būti įrašomas vadovaujantis šių taisyklių 14.8 punktu. Į 17 laukelį turi būti įrašomas buveinės ar gyvenamosios vietos adreso pašto kodas, jeigu įrašomas adresas yra Lietuvoje;

28.5. 18–19 laukeliuose turi būti įrašomi įgalioto asmens buveinės (kai įgaliotas asmuo yra juridinis asmuo) ar gyvenamosios vietos (kai įgaliotas asmuo yra fizinis asmuo) adreso telekomunikacijų rekvizitai. Telekomunikacijų rekvizitai turi būti įrašomi vadovaujantis šių taisyklių 20 punktu;

28.6. 20 laukelis ir įrašo tipas R pildomi, kai keičiasi užsienio juridinio asmens įgaliotas asmuo, ar jo duomenys, nurodyti šių taisyklių 26-28 punktuose. Pirmą kartą pildant prašymo formą, šis laukelis nepildomas. Duomenų pakeitimų registravimo tvarka yra nurodyta šių taisyklių VI skyriuje.

29. 21 laukelyje „X“ ženklu turi būti pažymima, ar užsienio juridinio asmens apskaitą tvarkantis asmuo yra fizinis ar juridinis asmuo.

30. 22 laukelyje turi būti įrašomas užsienio juridinio asmens apskaitą tvarkančio asmens vardas, o 23 laukelyje turi būti įrašoma pavardė (jei užsienio juridinio asmens apskaitą tvarko fizinis asmuo).

31. 24 laukelyje turi būti įrašomas užsienio juridinio asmens apskaitą tvarkančio juridinio asmens pavadinimas, -jei apskaitą tvarko juridinis asmuo.

32. 25 laukelis „Identifikacinis numeris (kodas) užsienio valstybėje“ turi būti pildomas, kai užsienio juridinio asmens apskaitą tvarko užsienio fizinis ar juridinis asmuo. Į šį laukelį turi būti įrašomas apskaitą tvarkančio asmens identifikacinis numeris (kodas) suteiktas jam pagal atitinkamos užsienio valstybės teisės aktus. Jei užsienio juridinio asmens apskaitą tvarko fizinis asmuo (nuolatinis Lietuvos gyventojas) ar Lietuvos juridinis asmuo, šis laukelis nepildomas.

33. 26 laukelis „Identifikacinis numeris (kodas) Lietuvoje“ turi būti pildomas, kai užsienio juridinio asmens apskaitą tvarko fizinis asmuo (nuolatinis Lietuvos gyventojas) ar Lietuvos juridinis asmuo. Į laukelį turi būti įrašomas apskaitą tvarkančio fizinio asmens (Lietuvos nuolatinio gyventojo) asmens kodas ar Lietuvos juridinio asmens mokesčių mokėtojo identifikacinis numeris (kodas).

34. 27 laukelyje „Buveinės ar gyvenamosios vietos adresas“ turi būti įrašomas užsienio juridinio asmens apskaitą tvarkančio asmens buveinės ar gyvenamosios vietos adresas užsienio valstybėje (adresas įrašomas vadovaujantis šių taisyklių 14.7 punktu) ar Lietuvoje (adresas įrašomas vadovaujantis šių taisyklių 14.8 punktu), o 28 laukelyje turi būti įrašomas buveinės ar gyvenamosios vietos adreso pašto kodas, jeigu buveinės ar gyvenamosios vietos adresas yra Lietuvoje.

35. 29–30 laukeliuose turi būti įrašomi apskaitą tvarkančio asmens telekomunikacijų rekvizitai Lietuvoje ar užsienio valstybėje. Telekomunikacijų rekvizitai turi būti įrašomi vadovaujantis šių taisyklių 20 punktu.

36. 31 laukelis ir įrašo tipas R pildomi, kai keičiasi užsienio juridinio asmens apskaitą tvarkantis asmuo ar jo duomenys, nurodyti šių taisyklių 29-35 punktuose. Pirmą kartą pildant prašymo formą, šis laukelis nepildomas. Duomenų pakeitimų registravimo tvarka yra nurodyta šių taisyklių VI skyriuje.

37. 32–34 laukeliuose „Pagrindinių veiklos rūšių kodai“ turi būti įrašomas užsienio juridinio asmens numatomos vykdyti Lietuvoje pagrindinės (-ių) veiklos rūšies kodas (-ai) (ne mažiau kaip keturi ženklai) pagal Ekonominės veiklos rūšių klasifikatorių (toliau – EVRK), patvirtintą Statistikos departamento prie Lietuvos Respublikos Vyriausybės generalinio direktoriaus 1999 m. spalio 5 d. įsakymu Nr. 74 (Žin., 1999, Nr. 87-2582). EVRK yra paskelbtas Statistikos departamento prie Lietuvos Respublikos Vyriausybės interneto svetainėje (adresu: www. std. lt: Duomenų bazės/klasifikatoriai).

38. 35 laukelyje „Veiklos vykdymo laikotarpis“ turi būti įrašomas užsienio juridinio asmens numatomos Lietuvoje vykdyti veiklos laikotarpis (nuo – iki, nurodyti metus, mėnesį, dieną) arba turi būti pažymima ženklu „X“, kai jis neribotas. Jei užsienio juridinis asmuo nurodo, kad veiklą numato vykdyti neribotą laiką, turi būti nurodoma tik veiklos vykdymo pradžia „nuo“.

39. 36 laukelyje turi būti įrašoma, kiek priedo FR0227A lapų pateikia užsienio juridinis asmuo, jeigu kartu su prašymo forma yra teikiama FR0227A forma.

40. 37 laukelyje turi būti įrašoma, kiek FR0227T formos lapų pateikia užsienio juridinis asmuo, jeigu kartu su prašymo forma yra teikiama FR0227T forma.

41. 38 laukelyje „X“ ženklu turi būti pažymima, kas pateikė prašymo formą: ar užsienio juridinio asmens vadovas, ar įgaliotas asmuo, ar kitas asmuo ir įrašomos jų pareigos, vardas ir pavardė. Atitinkamai 39 laukelyje turi būti įrašomi to įgalioto asmens ar kito asmens telekomunikacijų rekvizitai Lietuvoje. Telekomunikacijų rekvizitai turi būti įrašomi vadovaujantis šių taisyklių 20 punktu.

42. Prašymo formos dalis „Išregistravimo duomenys“ pildoma šių taisyklių VIII skyriaus nustatyta tvarka, kai užsienio juridinis asmuo prašo išregistruoti jį iš Registro.

43. Prašymo formos dalyje „Pildo AVMI“ AVMI darbuotojas, atliekantis Registro tvarkymo funkcijas (toliau – Registro tvarkytojas), pirmą kartą į Registrą įregistruotam užsienio juridiniam asmeniui turi įrašyti įregistravimo į Registrą datą, mokesčių mokėtojo identifikacinį numerį, užsienio juridiniam asmeniui priskirtą pagal Mokesčių mokėtojo identifikacinio numerio priskyrimo ir taikymo tvarkos aprašą, patvirtintą Valstybinės mokesčių inspekcijos prie Lietuvos Respublikos finansų ministerijos viršininko 2004 m. gegužės 17 d. įsakymu Nr. VA-95 (Žin., 2004, Nr. 83-3037), ir pasirašyti. Kai prašymo forma pateikiama duomenų pakeitimams įregistruoti, turi būti įrašoma duomenų pakeitimų įregistravimo Registre data, o kai prašymo forma pateikiama užsienio juridinio asmens išregistravimui, – įrašoma išregistravimo iš Registro data.

IV. FR0227A FORMOS UŽPILDYMAS

44. FR0227A formos 1 laukelyje „Mokesčių mokėtojo identifikacinis numeris“ turi būti įrašomas užsienio juridiniam asmeniui, jau įregistruotam į Registrą, priskirtas mokesčių mokėtojo identifikacinis numeris (10 ženklų). Pirmą kartą tinkamai užpildytą prašymo formą kartu su jos FR0227A forma teikiantys užsienio juridiniai asmenys šio laukelio nepildo.

Laukelis pildomas, kai FR0227A forma teikiama užsienio juridinio asmens duomenų pakeitimams, nurodytiems FR0227A formoje, registruoti. FR0227A 1 laukelyje nurodyti duomenys turi sutapti su prašymo formos 1 laukelyje nurodytais duomenimis.

45. 8 laukelyje turi būti įrašoma FR0227A formos pildymo data (metai, mėnuo, diena). Šiame laukelyje nurodyti duomenys turi sutapti su prašymo formos 8 laukelyje nurodytais duomenimis.

46. FR0227A formos A1 laukelio atitinkame langelyje „X“ ženklu turi būti pažymimas užsienio juridinio asmens veiklos per nuolatinę buveinę Lietuvoje vykdymo būdas (per priklausomą atstovą (agentą), – fizinį ar juridinį asmenį, įsteigtą Lietuvoje atstovybę, filialą, ar per kitą nuolatinę buveinę Lietuvoje).

47. Jeigu užsienio juridinis asmuo vykdo veiklą Lietuvoje per priklausomą atstovą (agentą), tai FR0227A formoje turi būti įrašomi to priklausomo atstovo (agento) rekvizitai:

47.1. A3 laukelyje turi būti įrašomas priklausomo atstovo (agento) asmens kodas, jei jis yra fizinis asmuo (nuolatinis Lietuvos gyventojas), ar Lietuvos juridinio asmens mokesčių mokėtojo identifikacinis numeris, jei jis yra Lietuvos juridinis asmuo;

47.2. A4 laukelyje turi būti įrašomas priklausomo atstovo (agento) identifikacinis numeris (kodas), užsienio valstybėje, suteiktas pagal atitinkamos užsienio valstybės teisės aktus, jei jis yra užsienio fizinis ar juridinis asmuo;

47.3. A5 laukelyje turi būti įrašomas priklausomo atstovo (agento) vardas, o A6 laukelyje – pavardė;

47.4. A7 laukelyje turi būti įrašomas priklausomo atstovo (agento) – Lietuvos ar užsienio juridinio asmens – pavadinimas lotyniškais rašmenimis;

47.5. A8 laukelyje turi būti įrašomas priklausomo atstovo (agento) buveinės adresas Lietuvoje, jei jis yra Lietuvos juridinis asmuo, ar gyvenamosios vietos adresas Lietuvoje, jei jis yra fizinis asmuo (nuolatinis Lietuvos gyventojas), arba adresas užsienio valstybėje, jei priklausomas atstovas (agentas) yra užsienio juridinis ar fizinis asmuo. Adresas Lietuvoje įrašomas vadovaujantis šių taisyklių 14.8 punktu. Adresas užsienio valstybėje įrašomas, vadovaujantis šių taisyklių 14.7 punktu. A9 laukelyje turi būti įrašomas buveinės ar gyvenamosios vietos adreso pašto kodas, jeigu buveinės ar gyvenamosios vietos adresas yra Lietuvoje;

47.6. A10, A11 laukeliuose turi būti įrašomi buveinės ar gyvenamosios vietos adreso telekomunikacijų rekvizitai Lietuvoje ar užsienio valstybėje (telefono numeris, elektroninio pašto adresas). Telekomunikacijų rekvizitai įrašomi vadovaujantis šių taisyklių 20 punktu.

48. Jeigu užsienio juridinis asmuo veiklą vykdo per Lietuvoje įsteigtą atstovybę, filialą ar kitą nuolatinę buveinę, tai turi būti pildomi A3, A7, A8, A9, A10, A11 laukeliai ir juose turi būti įrašomi tokie atstovybės, filialo ar kitos nuolatinės buveinės (atstovybės) duomenys:

48.1. A3 laukelyje turi būti įrašomas atstovybės ar filialo kodas (jeigu veikla vykdoma per Lietuvoje įsteigtą atstovybę ar filialą), atstovybės kodas (jeigu veikla vykdoma per atstovybę) ar kitos nuolatinės buveinės mokesčių mokėtojo 10 skaitmenų identifikacinis numeris (jeigu nuolatinė buveinė buvo įregistruota Registre). Jeigu nuolatinė buveinė nebuvo įregistruota Registre, laukelis nepildomas;

48.2. A7 laukelyje turi būti įrašomas Lietuvoje įsteigtos atstovybės, filialo ar kitos nuolatinės buveinės pavadinimas;

48.3. A8 laukelyje turi būti įrašomas atstovybės, filialo ar kitos nuolatinės buveinės adresas Lietuvoje. Adresas įrašomas, vadovaujantis šių taisyklių 14.8 punktu. A9 laukelyje turi būti įrašomas adreso pašto kodas;

48.4. A10, A11 laukeliuose turi būti įrašomi atstovybės, filialo ar kitos nuolatinės buveinės telekomunikacijų rekvizitai (telefono numeris, elektroninio pašto adresas).

49. A2 laukelio atitinkamame langelyje „X“ ženklu turi būti pažymimas užsienio apmokestinamojo asmens, įsikūrusio už Europos Bendrijų teritorijos ribų, registravimo Registre būdas: per Lietuvoje turimą padalinį ar per paskirtą Lietuvoje esantį fiskalinį agentą. Kai Europos Sąjungos apmokestinamasis asmuo pateikia įgalioto asmens duomenis prašymo formoje, jie neturi būti pakartotinai įrašomi į FR0227A formą.

50. Jeigu užsienio juridinis asmuo registruojasi į Registrą per Lietuvoje turimą padalinį, tai turi būti pildomi A3, A7, A8, A9, A10, A11 laukeliai ir juose įrašomi tokie padalinio duomenys:

50.1. A3 laukelyje – padalinio kodas;

50.2. A7 laukelyje – padalinio pavadinimas;

50.3. A8 laukelyje – padalinio adresas. Adresas turi būti įrašomas vadovaujantis šių taisyklių 14.8 punktu. A9 laukelyje turi būti įrašomas adreso pašto kodas;

50.4. A10, A11 laukeliuose turi būti įrašomi padalinio telekomunikacijų rekvizitai (telefono numeris, elektroninio pašto adresas). Telekomunikacijų rekvizitai -vadovaujantis šių taisyklių 20 punktu.

51. Jeigu užsienio apmokestinamasis asmuo registruojasi į Registrą per Lietuvoje paskirtą fiskalinį agentą fizinį asmenį (Lietuvos nuolatinį gyventoją), tai turi būti pildomi A3, A5, A6, A8, A9, A10, A11 laukeliai, o jeigu per Lietuvos juridinį asmenį, tai turi būti pildomi A3, A7, A8, A9, A10, A11 laukeliai ir juose įrašomi tokie fiskalinio agento duomenys:

51.1. A3 laukelyje turi būti įrašomas fiskalinio agento – fizinio asmens (nuolatinio Lietuvos gyventojo) mokesčių mokėtojo identifikacinis numeris (kodas), kuris atitinka jo asmens kodą, ar fiskalinio agento-juridinio asmens mokesčių mokėtojo identifikacinis numeris (kodas);

51.2. A5 laukelyje turi būti įrašomas fiskalinio agento vardas, o A6 laukelyje turi būti įrašoma pavardė;

51.3. A7 laukelyje turi būti įrašomas fiskalinio agento – juridinio asmens pavadinimas;

51.4. A8 laukelyje turi būti įrašomas fiskalinio agento (juridinio asmens) buveinės ar fiskalinio agento (fizinio asmens) gyvenamosios vietos adresas. Adresas turi būti įrašomas vadovaujantis šių taisyklių 14.8 punktu. A9 laukelyje turi būti įrašomas buveinės ar gyvenamosios vietos adreso pašto kodas;

51.5. A10, A11 laukeliuose turi būti įrašomi fiskalinio agento telekomunikacijų rekvizitai (telefono numeris, elektroninio pašto adresas). Telekomunikacijų rekvizitai turi būti įrašomi vadovaujantis šių taisyklių 20 punktu.

52. A12 laukelis ir įrašo tipas R pildomi, kai keičiasi duomenys, nurodyti šių taisyklių 46–51 punktuose ir FR0227A forma teikiama duomenų pakeitimams registruoti. Pirmą kartą pildant FR0227A formą, šis laukelis nepildomas. Duomenų pakeitimų registravimo tvarka yra nurodyta šių taisyklių VI skyriuje.

53. A13 laukelyje „X“ ženklu turi būti pažymima, kas pateikė užpildytą FR0227A formą: ar užsienio juridinio asmens vadovas, įgaliotas asmuo ar kitas asmuo. Atitinkamai A14 laukelyje turi būti įrašomas to įgalioto ar kito asmens telefonas Lietuvoje. Telefonas įrašomas vadovaujantis šių taisyklių 20 punktu.

54. Jeigu užsienio juridinis asmuo prašymo formoje pažymi, kad jis registruojasi kaip veiklos per nuolatinę buveinę vykdytojas ir kaip apmokestinamas asmuo, atitinkamai „X“ ženklu turi būti pažymima, ar jis turi filialą ar kitą nuolatinę buveinę, ir atitinkamai turi būti užpildomi A3, A7, A8, A9, A10, A11 laukeliai.

V. FR0227T FORMOS UŽPILDYMAS

55. FR0227T formos 1 laukelyje „Mokesčių mokėtojo identifikacinis numeris“ turi būti įrašomas užsienio juridiniam asmeniui, jau įregistruotam į Registrą, priskirtas (10 skaitmenų) mokesčių mokėtojo identifikacinis numeris. Pirmą kartą tinkamai užpildytą prašymo formą kartu su jos FR0227T forma teikiantys užsienio juridiniai asmenys šio laukelio nepildo. Laukelis pildomas, kai FF0227T forma teikiama užsienio juridinio asmens duomenų pakeitimams, nurodytiems FR0227T formoje, registruoti. 1 laukelyje nurodyti duomenys turi sutapti su prašymo formos 1 laukelyje nurodytais duomenimis.

56. 8 laukelyje turi būti įrašoma FR0227T formos pildymo data (metai, mėnuo, diena). Šiame laukelyje nurodyti duomenys turi sutapti su prašymo formoje 8 laukelyje nurodytais duomenimis.

57. T1 laukelyje turi būti įrašomas Nekilnojamojo turto registro numeris, nurodytas Nekilnojamojo turto registro centrinio duomenų banko išraše, išduotame Valstybės įmonės Registrų centro.

58. T3 laukelyje turi būti įrašomas nekilnojamojo turto buvimo vietos adresas. Adresas turi būti įrašomas vadovaujantis šių taisyklių 14.8 punktu. Į T2 laukelį turi būti įrašomas nekilnojamojo turto buvimo vietos adreso pašto kodas.

59. Jei užsienio juridinis asmuo nekilnojamojo turto turi kelių Lietuvos savivaldybių teritorijose, tai į FR0227T formą turi būti įrašomi visų savivaldybių teritorijose turimo nekilnojamojo turto duomenys.

60. T4 laukelis ir įrašo tipas R pildomi tuo atveju, kai FR0227T forma teikiama duomenų pakeitimams registruoti.

61. T5 laukelyje „X“ ženklu turi būti pažymima, kas pateikė užpildytą FR0227T formą: užsienio juridinio asmens vadovas, įgaliotas ar kitas asmuo. T6 laukelyje turi būti įrašomas to asmens telefono numeris Lietuvoje. Telefono numeris įrašomas vadovaujantis šių taisyklių 20 punktu.

VI. REGISTRAVIMO DUOMENŲ PAKEITIMAS

62. Tinkamai užpildytą prašymo formą ir/ar FR0227A, FR0227T formas užsienio juridinis asmuo ar jo įgaliotas asmuo turi pateikti, kai pakeičiami ar papildomi tokie jo registravimo Registre duomenys:

62.1. pavadinimas;

62.2. identifikacinis numeris (kodas) užsienio valstybėje;

62.3. buveinės adresas užsienio valstybėje;

62.4. buveinės adreso telekomunikacijų rekvizitai;

62.5. įgalioto asmens duomenys;

62.6. apskaitą tvarkančio asmens duomenys;

62.7. pagrindinės vykdomos veiklos rūšies (-ių) duomenys;

62.8. priklausomo atstovo (agento), kitos nuolatinės buveinės, per kuriuos vykdoma veikla, duomenys;

62.9. padalinio ar fiskalinio agento duomenys;

62.10. Lietuvoje turimo nekilnojamojo turto duomenys.

63. Kai pasikeičia užsienio juridinio asmens Lietuvoje turimo filialo ar atstovybės duomenys, prašymo formos duomenų pakeitimams registruoti pateikti nereikia, šie duomenys į Registrą turi būti įrašomi iš Juridinių asmenų registro.

64. Tinkamai užpildyta prašymo forma ir/ar FR0227A, FR0227T formos taip pat turi būti pateikiamos registravimo duomenų pakeitimams registruoti, jeigu:

64.1. užsienio juridinis asmuo, įregistruotas kaip apmokestinamasis asmuo ar kaip veiklos Lietuvos Respublikoje per nuolatinę buveinę vykdytojas, įsigyja nekilnojamąjį turtą Lietuvoje;

64.2. užsienio juridinis asmuo, įregistruotas kaip veiklos Lietuvos Respublikoje per nuolatinę buveinę vykdytojas, tampa apmokestinamuoju asmeniu;

64.3. užsienio juridinis asmuo, įregistruotas kaip VSD įmokų mokėtojas, tampa apmokestinamuoju asmeniu;

64.4. kitais šiose taisyklėse nenumatytais atvejais.

65. Užsienio juridinis asmuo apie šių taisyklių 62, 64 punktuose nurodytų duomenų pakeitimus ar papildymus privalo pranešti per 5 darbo dienas nuo jų pakeitimo ar papildymo dienos tai AVMI, kurios aptarnaujamoje teritorijoje yra įregistruotas Registre. Kartu su prašymo forma (Registro tvarkytojui pareikalavus) pateikiami atitinkami dokumentai, patvirtinantys duomenų tikrumą.

66. Šių taisyklių 64.1 punkte nurodytu atveju užsienio juridinis asmuo turi pateikti prašymo formą ir FR0227T formą. Prašymo formoje jis turi užpildyti 1 laukelį „Mokesčių mokėtojo identifikacinis numeris“, 8 laukelyje įrašyti pildymo datą (metai, mėnuo, diena), 9 laukelyje „X“ ženklu turi nurodyti, kad prašymo forma pateikta duomenų pakeitimams registruoti, ir 10 laukelio atitinkamame langelyje ženklu „X“ turi pažymėti, kad jis tapo nekilnojamojo turto mokesčio mokėtoju.

67. FR0227T formoje jis turi užpildyti 1 laukelį „Mokesčių mokėtojo identifikacinis numeris“, 8 laukelyje įrašyti pildymo datą (metai, mėnuo, diena). Atitinkamai turi būti užpildyti T1, T2, T3 laukeliai. T4 laukelyje turi būti nurodyta duomenų pakeitimo data, t. y. data, kada jis įgijo nekilnojamąjį turtą. Laukelių pildymo tvarka nurodyta šių taisyklių V skyriuje.

68. Šių taisyklių 64.2 punkte nurodytu atveju užsienio juridinis asmuo turi pateikti prašymo formą ir FR0227A formą. FR0227A forma pateikiama, jeigu jis yra įsikūręs už Europos Bendrijų teritorijos ribų. Prašymo formoje jis turi užpildyti 1 laukelį „Mokesčių mokėtojo identifikacinis numeris“, 8 laukelyje įrašyti pildymo datą (metai, mėnuo, diena), 9 laukelyje „X“ ženklu turi nurodyti, kad prašymo forma pateikta duomenų pakeitimams registruoti, ir 10 laukelio atitinkamame langelyje ženklu „X“ turi pažymėti, kad tapo apmokestinamuoju asmeniu.

69. FR0227A formoje jis turi užpildyti 1 laukelį „Mokesčių mokėtojo identifikacinis numeris“, 8 laukelyje įrašyti pildymo datą (metai, mėnuo, diena) ir atitinkamai nurodyti, per ką jis registruojasi: ar per padalinį, ar per paskirtą fiskalinį agentą (fizinį ar juridinį asmenį).

70. Jeigu jis FR0227A formoje buvo nurodęs, kad jau vykdo veiklą Lietuvoje per filialą, atstovybę, tai šių duomenų papildomai nurodyti nereikia. Jeigu jis paskiria fiskalinį agentą, tai – FR0227A formoje turi nurodyti fiskalinio agento duomenis ir atitinkamai užpildyti A3, A5, A6, A7, A8, A9, A10, A11 laukelius priklausomai nuo to, ar fiskalinis agentas yra fizinis ar juridinis asmuo. A12 laukelyje turi būti nurodyta duomenų pakeitimo data, t. y., kada jis tapo apmokestinamuoju asmeniu. Laukelių pildymo tvarka yra nurodyta šių taisyklių IV skyriuje.

71. Šių taisyklių 64.3 punkte nurodytu atveju užsienio juridinis asmuo turi pateikti prašymo formą. Prašymo formoje jis turi užpildyti 1 laukelį „Mokesčių mokėtojo identifikacinis numeris“, 8 laukelyje įrašyti pildymo datą (metai, mėnuo, diena), 9 laukelyje „X“ ženklu turi nurodyti, kad prašymo forma pateikta duomenų pakeitimams registruoti.

72. Kai keičiasi užsienio juridinio asmens duomenys, nurodyti šių taisyklių 62 punkte, tai duomenų pakeitimo ar papildymo prašymo formose ir/ar FR0227A, FR0227T formose turi būti pildomi tik tie laukeliai, kurių duomenys, nurodyti šių taisyklių 62 punkte, yra pakitę ir/ar yra naujai atsiradę.

73. Priklausomai nuo duomenų pakeitimo pobūdžio prie duomenų, kurie keičiasi ar naujai atsiranda, ar jie yra naikinami, įrašo tipo laukelyje R turi būti įrašoma:

N – (naujas įrašas) naudojamas, kai įrašomi nauji duomenys, senieji duomenys išlieka nepakitę;

K – (keičiamas įrašas) naudojamas, kai keičiami tam tikri duomenys;

L – (likviduojamas įrašas) naudojamas, kai naikinami visi duomenys.

1 pavyzdys

Užsienio juridinis asmuo pakeitė savo buveinės adresą užsienio valstybėje. Tam, kad įregistruoti duomenų pakeitimus, jis turi pateikti prašymo formą duomenų pakeitimams registruoti. Pateikiamoje prašymo formoje turi būti pildomi: 1 laukelis „Mokesčių mokėtojo identifikacinis numeris“ (10 skaitmenų), 4 laukelyje turi būti įrašomas naujas buveinės adresas užsienio valstybėje. Prie adreso į 5, 6 laukelius turi būti įrašomi telekomunikacijų rekvizitai (elektroninio pašto adresas, telefonas), jeigu jie keičiasi. Jeigu telekomunikacijų rekvizitai nesikeičia, 5, 6 laukeliai nepildomi. 8 laukelyje turi būti įrašyta prašymo formos pildymo data. 9 laukelio atitinkamame laukelyje turi būti „X“ ženklu pažymėta, kad prašymo forma teikiama duomenų pakeitimams registruoti. 38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas, įgaliotas ar kitas asmuo), ir prašymo forma (išskyrus pateiktą elektroniniu paštu) turi būti atitinkamai pasirašyta, nurodant šių asmenų pareigas, vardą, pavardę. Jeigu prašymo formą pateikė įgaliotas ar kitas asmuo, 39 laukelyje turi būti nurodytas jo telefono numeris Lietuvoje.

2 pavyzdys

Pasikeitė užsienio juridiniam asmeniui atstovaujančio įgalioto asmens duomenys (vardas, pavardė). Tam, kad įregistruoti duomenų pakeitimus, jis turi pateikti prašymo formą duomenų pakeitimams įregistruoti. Pateikiamoje prašymo formoje turi būti pildomi: 1 laukelis „Mokesčių mokėtojo identifikacinis numeris“ (10 skaitmenų), 8 laukelyje turi būti įrašyta prašymo formos pildymo data. 9 laukelio atitinkamame laukelyje turi būti „X“ ženklu pažymėta, kad prašymo forma teikiama duomenų pakeitimams registruoti. 10 laukelyje turi būti „X“ ženklu pažymėtas laukelis „Įgaliotas asmuo“, 11 laukelyje turi būti „X“ ženklu pažymėta, kad keičiami fizinio įgalioto asmens duomenys. Prie 12 laukelio įrašo tipo laukelyje R įrašoma reikšme K ir atitinkamai įrašomas naujas įgalioto fizinio asmens vardas. Tie patys veiksmai atliekami įrašant naujus įgalioto asmens duomenys į 13, 15, 16, 18, 19 laukelius, jeigu keičiasi atitinkami duomenys. 17 laukelis pildomas, jeigu įgalioto asmens gyvenamosios vietos adresas yra Lietuvoje. 20 laukelyje turi būti įrašoma duomenų pakeitimo data. 39 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas, įgaliotas ar kitas asmuo), ir prašymo forma (išskyrus pateiktą elektroniniu paštu) turi būti atitinkamai pasirašyta nurodant šių asmenų pareigas, vardą, pavardę. Jeigu prašymo formą pateikė įgaliotas ar kitas asmuo, 39 laukelyje turi būti nurodytas jo telefono numeris Lietuvoje.

3 pavyzdys

Pasikeitė užsienio juridinio asmens apskaitą tvarkančio asmens telekomunikacijų rekvizitai. Tam, kad įregistruoti duomenų pakeitimus, turi būti pateikiama prašymo forma duomenų pakeitimams registruoti. Pateikiamoje prašymo formoje duomenų pakeitimams turi būti pildomi: 1 laukelis „Mokesčių mokėtojo identifikacinis numeris“ (10 skaitmenų), 8 laukelyje turi būti įrašyta prašymo formos pildymo data. 9 laukelio atitinkamame laukelyje turi būti „X“ ženklu pažymėta, kad prašymo forma pateikta duomenų pakeitimams registruoti. 21 laukelyje turi būti ženklu „X“ pažymėta, kad keičiami fizinio ar juridinio apskaitą tvarkančio asmens telekomunikacijų rekvizitai. Prie 29 laukelio įrašo tipo laukelyje R įrašoma reikšmė K ir atitinkamai įrašomas naujas elektroninio pašto adresas (jeigu jis keitėsi). Tokie pat veiksmai atliekami įrašant naują telefono numerį į 30 laukelį. 31 laukelyje turi būti įrašoma duomenų pakeitimo data. 38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas, įgaliotas ar kitas asmuo), ir prašymo forma (išskyrus pateiktą elektroniniu paštu) turi būti atitinkamai pasirašyta nurodant šių asmenų pareigas, vardą, pavardę. Jeigu prašymo formą pateikė įgaliotas ar kitas asmuo, 39 laukelyje turi būti nurodytas jo telefono numeris Lietuvoje.

4 pavyzdys

Užsienio juridinis asmuo pradėjo vykdyti naują veiklos rūšį, anksčiau vykdytos veiklos rūšys nepasikeitė. Tam, kad įregistruoti duomenų pakeitimus, turi būti pateikiama prašymo forma duomenų pakeitimams registruoti. Pateikiamoje prašymo formoje duomenų pakeitimams turi būti pildomi: 1 laukelis „Mokesčių mokėtojo identifikacinis numeris“ (10 skaitmenų), 8 laukelyje turi būti įrašyta prašymo formos pildymo data. Prie 32 laukelio įrašo tipo laukelyje R įrašoma reikšmė N ir atitinkamai įrašoma nauja vykdomos veiklos rūšis. 38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas, įgaliotas ar kitas asmuo), ir prašymo forma (išskyrus pateiktą elektroniniu paštu) turi būti atitinkamai pasirašyta, nurodant šių asmenų pareigas, vardą, pavardę. Jeigu prašymo formą pateikė įgaliotas ar kitas asmuo, 39 laukelyje turi būti nurodytas jo telefono numeris Lietuvoje.

5 pavyzdys

Užsienio juridinis asmuo pradėjo vykdyti naują veiklos rūšį, anksčiau vykdytos veiklos rūšies nebevykdo. Tam, kad įregistruoti duomenų pakeitimus, turi būti pateikiama prašymo forma duomenų pakeitimams registruoti. Pateikiamoje prašymo formoje duomenų pakeitimams turi būti pildomi: 1 laukelis „Mokesčių mokėtojo identifikacinis numeris“ (10 skaitmenų), 8 laukelyje turi būti įrašyta prašymo formos pildymo data. Prie 32 laukelio įrašo tipo laukelyje R įrašoma reikšmė L ir atitinkamai įrašoma ta veiklos rūšis, kurį jau yra nebevykdoma. Prie 33 laukelio įrašo tipo laukelyje R įrašoma reikšmė N ir atitinkamai įrašoma naujai vykdomos veiklos rūšis. 38 laukelyje turi būti „X“ ženklu pažymėta, kas pateikė prašymo formą duomenų pakeitimams registruoti (vadovas, įgaliotas ar kitas asmuo), ir prašymo forma (išskyrus pateiktą elektroniniu paštu) turi būti atitinkamai pasirašyta nurodant šių asmenų pareigas, vardą, pavardę. Jeigu prašymo formą pateikė įgaliotas ar kitas asmuo, 39 laukelyje turi būti nurodytas jo telefono numeris Lietuvoje.

6 pavyzdys

Pasikeitė užsienio juridinio asmens kitos nuolatinės buveinės, per kurią vykdoma veikla, duomenys. Tam, kad įregistruoti duomenų pakeitimus, turi būti pateikiama prašymo forma duomenų pakeitimams registruoti ir FR0227A forma. Pateikiamoje prašymo formoje duomenų pakeitimams turi būti pildomi: 1 laukelis „Mokesčių mokėtojo identifikacinis numeris“ (10 skaitmenų), 8 laukelyje turi būti įrašyta prašymo formos pildymo data. 9 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti. Kartu su prašymo forma pateikiamoje FR0227A formoje turi būti užpildytas 1 laukelis „Mokesčių mokėtojo identifikacinis numeris“, 8 laukelyje turi būti įrašyta FR0227A formos pildymo data. A1 laukelio atitinkamame laukelyje ženklu „X“ turi būti pažymėta, kad keičiasi kitos nuolatinės buveinės duomenys, ir priklausomai nuo to, kokie duomenys pakito, atitinkami turi būti užpildyti FR0227A formos A3, A7, A8, A9, A10, A11 laukeliai, įrašo tipo laukelyje R, įrašant atitinkamą reikšmę (N, K, L). A12 laukelyje turi būti įrašoma duomenų pakeitimo data. A13 laukelyje turi būti ženklu „X“ pažymėta, kas pateikė FF0227A formą (vadovas, įgaliotas ar kitas asmuo) ir FR0227A forma (išskyrus pateiktą elektroniniu paštu) turi būti atitinkamai pasirašyta nurodant šių asmenų pareigas, vardą, pavardę. Jeigu FR0227A formą pateikė įgaliotas asmuo, A14 laukelyje turi būti nurodytas jo telefonas Lietuvoje.

7 pavyzdys

Užsienio juridinis asmuo pardavė ar kitaip perleido jam nuosavybes teise priklausantį nekilnojamąjį turtą Lietuvoje. Tam, kad įregistruoti duomenų pakeitimus, turi būti pateikiama prašymo forma duomenų pakeitimams registruoti ir FR0227T forma. Pateikiamoje prašymo formoje duomenų pakeitimams turi būti pildomi: 1 laukelis „Mokesčių mokėtojo identifikacinis numeris“ (10 skaitmenų), 8 laukelyje turi būti įrašyta prašymo formos pildymo data. 9 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti. Kartu su prašymo forma pateikiamoje FR0227T formoje turi būti užpildytas 1 laukelis „Mokesčių mokėtojo identifikacinis numeris“, 8 laukelyje turi būti įrašyta FR0227A formos pildymo data. Įrašo tipo laukelyje R turi būti įrašoma reikšmė L, į T1 laukelį turi būti įrašomas parduoto nekilnojamojo turto registro numeris, į T3 laukelį turi būti įrašytas jo adresas. T4 laukelyje turi būti įrašyta duomenų pakeitimo data, t. y. nekilnojamojo turto perdavimo/priėmimo akto pasirašymo data. T5 laukelyje turi būti ženklu „X“ pažymėta, kas pateikė FF0227T formą (vadovas, įgaliotas ar kitas asmuo), ir FR0227T forma (išskyrus pateiktą elektroniniu paštu) turi būti atitinkamai pasirašyta nurodant šių asmenų pareigas, vardą, pavardę. Jeigu FR0227T formą pateikė įgaliotas ar kitas asmuo, A14 laukelyje turi būti nurodytas jo telefonas Lietuvoje.

74. Prašymo forma duomenų pakeitimams registruoti ir/ar FR0227A, FR0227T formos turi būti pateikiamos tai AVMI, kurioje tas užsienio juridinis asmuo yra įregistruotas Registre.

75. Tinkamai užpildyta prašymo forma ir/ar FR0227A, FR0227T formos duomenų pasikeitimams įregistruoti AVMI gali būti pateikiamos šių taisyklių 86 punkte nustatytais būdais.

VII. REGISTRO TVARKYTOJĄ KEIČIANČIO UŽSIENIO JURIDINIO ASMENS REGISTRAVIMO TVARKA

76. Užsienio juridiniai asmenys, nurodyti šių taisyklių 4.2, 4.3 punktuose, gali keisti Registro tvarkytoją iš vienos AVMI aptarnaujamos teritorijos į kitą, kai:

76.1. keičiasi jų padalinio ar paskirto fiskalinio agento buveinės ar gyvenamosios vietos adresas;

76.2. priklausomo atstovo (agento) ar kitos nuolatinės buveinės adresas Lietuvoje.

77. Per 5 darbo dienas nuo užsienio juridinio asmens duomenų, nurodytų šių taisyklių 76 punkte, jis turi atlikti tokius veiksmus:

77.1. senos buveinės ar gyvenamosios vietos adreso Registro tvarkytojui turi pateikti užpildytą prašymo formą ir FR0227A formą;

77.2. prašymo formoje turi būti užpildyti tokie laukeliai: 1 laukelis „Mokesčių mokėtojo identifikacinis numeris“ (10 ženklų), 8 laukelyje turi būti įrašyta prašymo formos pildymo data, o 9 laukelio atitinkamame langelyje turi būti „X“ ženklu pažymėta, kad prašymo forma teikiama duomenų pakeitimams registruoti;

77.3. kartu su prašymo forma pateikiamoje FR0227A formoje turi būti užpildytas 1 laukelis „Mokesčių mokėtojo identifikacinis numeris“, 8 laukelyje turi būti įrašyta FR0227A formos pildymo data ir atitinkamai užpildyti FR0227A laukeliai, kurie keičiami, įrašo tipo laukelyje R įrašant atitinkamą reikšmę (K). A12 laukelyje turi būti įrašoma duomenų pakeitimo data.

78. Naujam Registro tvarkytojui užsienio juridinis asmuo prašymo formos teikti neprivalo.

VIII. PRAŠYMO FORMOS IŠREGISTRAVIMO DALIES PILDYMAS

79. Užsienio juridinis asmuo iš Registro išregistruojamas, jei:

79.1. pabaigia savo veiklą Lietuvos Respublikos teritorijoje;

79.2. parduoda arba netenka nuosavybės teisių į nekilnojamąjį turtą Lietuvos Respublikoje;

79.3. atleidžia samdomą darbuotoją (ar darbuotojus), arba darbuotojas (darbuotojai) išvyksta iš Lietuvos Respublikos teritorijos ir/ar jam/jiems nebetaikomi Lietuvos Respublikos teisės aktai socialinio aprūpinimo srityje;

79.4. yra likviduojamas ar reorganizuojamas (išregistruojamas) pagal užsienio valstybės teisės aktus;

79.5. kitais šios taisyklėse nenumatytais atvejais.

80. Užsienio juridinis asmuo, išsiregistruojantis iš Registro, Registro tvarkytojui turi pateikti prašymo formą ir joje užpildyti tokius laukelius:

80.1. 1 laukelį „Mokesčių mokėtojo identifikacinis numeris“;

80.2. 2 laukelį „Pilnas pavadinimas“.

81. Prašymo formos dalyje „Išregistravimo duomenys“ turi „X“ ženklu pažymėti atitinkamą laukelį (veiklos nutraukimas ar kita), nurodyti užsienio juridinio asmens sprendimo išregistruoti iš Registro priėmimo datą ir įgalioto asmens (Lietuvos ar užsienio juridinio ar fizinio asmens), atsakingo už išregistravimą, duomenis (pareigas, vardą ir pavardę).

82. Užsienio juridinis asmuo išregistruojamas iš Registro, kai galutinai įvykdo visas mokestines prievoles.

83. Registro tvarkytojas, išregistravęs užsienio juridinį asmenį iš Registro, jo prašymo formos išregistravimo dalyje turi įrašyti išregistravimo iš Registro datą ir pasirašyti.

IX. UŽPILDYTŲ FORMŲ TEIKIMAS

84. Tinkamai užpildyta prašymo forma ir FR0227A, FR0227T formos gali būti pateikiamos tokiais būdais:

84.1. betarpiškai įteikta AVMI darbuotojui, vykdančiam įregistravimo į Registrą funkcijas;

84.2. atsiųsta klasikiniu paštu (per pašto įstaigą);

84.3. atsiųsta elektroniniu paštu AVMI nurodytu elektroninio pašto adresu.

85. Elektroniniu ar klasikiniu paštu pateiktos prašymo forma ir/ar FR0227A, FR0227T formos turi būti registruojamos AVMI viršininko nustatyta tvarka ir jos pateikėjui jo nurodytu elektroninio pašto ar klasikinio pašto adresu turi būti pranešama apie prašymo formos gavimą. Įregistravus mokesčių mokėtoją, jam siunčiama pranešimo FR0700 forma, priklausomai nuo pateikimo būdo, klasikiniu ar elektroniniu paštu.

86. AVMI teikiama prašymo forma ir/ar FR0227A, FR0227T formos turi būti užpildytos ir pateiktos laikantis šių taisyklių reikalavimų. Jeigu pateiktose prašymo formose įrašyti duomenys yra neteisingi ir/ar netikslūs, neatitinka šiose taisyklėse nurodytų reikalavimų, trūksta duomenų, asmeniui jo nurodytu elektroninio ar klasikinio pašto adresu turi būti siunčiamas laisvos formos pranešimas apie tai, kokie duomenys ir dokumentai turi būti papildomai pateikti ar patikslinti (nurodyti jų pateikimo datą). Jei užsienio juridinis asmuo per minėtame pranešime nurodytą terminą duomenų nepatikslina, tai prašymo ir/ ar FR0227A, FR0227T formos laikomos nepateiktos.

87. Užsienio juridiniai asmenys gali pildyti ir teikti tiek Valstybinės mokesčių inspekcijos prie Lietuvos Respublikos finansų ministerijos interneto svetainėje (adresu: www. vmi. lt) paskelbtas, tiek ir AVMI platinamas prašymo formas.

88. Kartu su užpildyta prašymo forma ir/ar FR0227A, FR0227T formomis užsienio juridiniai asmenys ar jų įgalioti asmenys AVMI (jai pareikalavus) turi pateikti:

88.1. registravimo užsienio valstybėje pažymėjimo kopiją ar registro, kuriame saugoma jų byla, išrašą;

88.2. priklausomo atstovo (agento) ar fiskalinio agento įgaliojimus patvirtinančius dokumentus;

88.3. tie, kurie registruojasi VSD įmokų mokėtojais – darbo ar jų esmę atitinkančią sutartį, sudarytą su samdomu darbuotoju ar darbuotojais;

88.4. nuosavybę į nekilnojamąjį turtą patvirtinančius dokumentus, išduotus Valstybės įmonės Registrų centro, t. y. Nekilnojamojo turto registro centrinio duomenų banko išrašą.

89. Pateikiami dokumentai turi būti surašyti lietuvių kalba, laikantis bendrinės lietuvių kalbos normų. Jeigu dokumentai surašyti ne valstybine lietuvių kalba, turi būti pridėti jų vertimai, pasirašyti vertėjo ir patvirtinti jo spaudu.

90. Užsienio asmens registravimo pažymėjimo kopija ar registro, kuriame saugoma jo byla, išrašai turi būti legalizuoti teisės aktų nustatyta tvarka:

90.1. užsienio valstybių, prisijungusių prie Hagos konvencijos „Dėl užsienio valstybėse išduotų dokumentų legalizavimo panaikinimo“ (Žin., 1997, Nr. 68-1699), dokumentai turi būti patvirtinti žyma („Apostille“);

90.2. valstybių, neprisijungusių prie Hagos konvencijos, dokumentai legalizuojami remiantis Konsulinio dokumentų legalizavimo instrukcija, patvirtinta Lietuvos Respublikos užsienio reikalų ministerijos 1997 m. liepos 21 d. įsakymu Nr. 39 (Žin., 1997, Nr. 78-2001).

X. BAIGIAMOSIOS NUOSTATOS

91. Užsienio juridiniai asmenys, išsiregistravę iš Registro ir prašantys įregistruoti juos pakartotinai, tinkamai užpildytas prašymo formas ir/ar FR0227A, FR0227T formas AVMI turi pateikti pagal šių taisyklių 4, 7 punktuose išdėstytas nuostatas.

92. Registro tvarkytojas, gavęs tinkamai užpildytą prašymo formą (išskyrus pateiktą elektroniniu būdu), turi atlikti pirminį jos patikrinimą. Kai kartu su prašymo forma pateikiami ir dokumentai, tai Registro tvarkytojas taip pat privalo sutikrinti prašymo formoje nurodytus duomenis su gautų dokumentų duomenimis. Jeigu šie duomenys neatitinka dokumentuose nurodytų duomenų, Registro tvarkytojas turi pareikalauti, kad užsienio juridinis asmuo per 5 darbo dienas juos ištaisytų ir pateiktų naują tinkamai užpildytą prašymo formą ir/ar FR0227A, FR0227T formas.

93. Asmenys, pažeidę šių taisyklių reikalavimus, atsako Lietuvos Respublikos teisės aktų nustatyta tvarka.

______________

FR0700 forma patvirtinta Valstybinės

mokesčių inspekcijos prie Lietuvos

Respublikos finansų ministerijos viršininko

2005 m. birželio 14 d. įsakymu Nr. VA-52

(herbas)

(dokumento sudarytojo pavadinimas)

(įstaigos duomenys)

Adresatas	Nr.

(pavadinimas, buveinės adresas)	(data)	(registravimo numeris)

ĮREGISTRAVIMO Į MOKESČIŲ MOKĖTOJŲ REGISTRĄ PRANEŠIMAS

(teikiamas užsienio juridiniam asmeniui)

Pranešame, kad Jūs 2000-00-00 įregistruoti į Mokesčių mokėtojų registrą ir kad Jums suteiktas XXXXXXXXXX mokesčių mokėtojo identifikacinis numeris (kodas), kurį būtina nurodyti visose savo registravimo Lietuvos Respublikos apskrities valstybinei mokesčių inspekcijai (toliau – AVMI) teikiamose mokesčių deklaracijose ir kituose dokumentuose, kur šis rekvizitas yra privalomas.

Pasikeitus Jūsų registravimo duomenims: pavadinimui, identifikaciniam numeriui (kodui) užsienio valstybėje, buveinės adresui, buveinės adreso telekomunikacijų rekvizitams, apskaitą tvarkančio asmens duomenims, vienai iš pagrindinių vykdomų veiklos rūšių duomenims, priklausomo atstovo (agento), filialo, kitos nuolatinės buveinės, per kuriuos vykdoma veikla, duomenims, padalinio ar fiskalinio agento duomenims, Lietuvoje turimo nekilnojamojo turto duomenims ar vienam iš čia įvardytų duomenų, maloniai prašome užpildyti Užsienio juridinio asmens prašymo įregistruoti į Mokesčių mokėtojų registrą/išregistruoti iš Mokesčių mokėtojų registro FR0227 formą ir/ar FR0227A, FR0227T formas (jeigu reikia, toliau – formos) ir Jums patogiu būdu ją pateikti:

klasikiniu paštu,

(AVMI teritorinio skyriaus adresas)

arba elektroniniu paštu,

(AVMI teritorinio skyriaus elektroninio pašto adresas)

arba tiesiogiai.

(AVMI teritorinio skyriaus adresas, kabineto Nr., darbuotojo vardas, pavardė)

Minėtas formas galite rasti Valstybinės mokesčių inspekcijos prie Lietuvos Respublikos finansų ministerijos interneto svetainėje (adresu: www.vmi.lt: Duomenų bazės/Formos), o jų popierinį variantą galite gauti AVMI.

Jūs galite atvykti pas mus darbo dienomis nuo	iki	.

(darbo laikas)

Išsamesnę informaciją galite gauti telefonu.

(telefono numeriai)

Linkime sėkmės, tikimės abipusiškai naudingo bendradarbiavimo.

Pagarbiai, –

(AVMI atsakingo darbuotojo pareigos)	(parašas)	(vardas, pavardė)

______________